Fólk|Karolina Fund: Hlynur Ben gefur út II Úlfar
NæstVinsæl heilsusmáforrit deila persónuupplýsingum|
Hlynur Ben hefur komið víða við á ferli sínum sem tón­list­ar­maður og skemmti­kraft­ur, bæði einn síns liðs og með hljóm­sveitum eins og Mono, Gleði­sveit Ing­ólfs, Búálf­unum og Rufuz. Hann sigr­aði fyrst­u ­trú­badora­keppn­i F­M957, sem fór fram árið 2009, og hefur mest komið fram sem trú­bador und­an­farin ár. Eftir hann liggur fjöldin allur af tón­list sem er eins ólík og hljóm­sveit­irnar sem hann hefur verið í gegnum tíð­ina. Þó ber helst að nefna sóló­plöt­urn­ar Tell­ing ta­les (2008) og Leiðin heim (2014), en sú síðar nefnda sló heldur betur í gegn og hljóm­uðu lögin Hróp­um, Kaldur bæði og sár, Það er allt í lagi og Vakn­aðu mikið á öldum ljós­vakans.
Þriðja platan mun bera heit­ið I­I ­ÚLFAR og safnar Hlynur nú fyrir útgáf­unni á Karol­ina Fund þar sem hægt er að styrkja verk­efn­ið, kaupa plöt­una í for­sölu og næla sér í sér­staka við­hafnar­út­gáfu sem inni­heldur upp­tökur úr Akra­nes­vita, svo eitt­hvað sé nefnt.
Hvernig vakn­aði hug­myndin að plöt­unni?
„Eftir frá­bærar við­tökur á fyrstu tveimur plöt­unum mínum hef ég alltaf stefnt að því að gefa út meira sól­ó­efni. Ég glími við visst góð­ær­is­vanda­mál að því leit­inu til að ég á svo mikið af frum­sömdu efni og þá er erfitt að ákveða hvað á að gefa út fyrst.
Fyrir ári síðan var ég svo búinn að raða saman lögum sem passa frá­bær­lega saman og platan virkar sem ein heild, þó að hvert lag standi líka eitt og sér.
Þá fór í gang skipu­lags­ferli og nú er verk­efnið komið á fullt skrið.
Hægt er að fylgj­ast með plöt­unni verða til á Face­book síðu sem ég opn­aði fyrir verk­efn­ið.
Það er ýmis­legt sem gengur á bak við tjöldin sem fólki þykir kannski fróð­legt og skemmti­legt að sjá. T.d. varð eins­konar auka­plata til þegar ég fór í Akra­nes­vita og kann­aði hljóm­burð­inn fyrir upp­tökur á söng og kassagít­ar. Ég tók upp fullt af lögum í kassagít­ar­út­gáfum sem enda svo á auka­disk er fylgir við­hafnar­út­gáf­unn­i.“
Þú segir að lögin á plöt­unni passi vel sam­an. Er eitt­hvað þema sem tengir þau?
„Já, í raun má alveg segja það. Án þess að það hafi verið ætl­unin þá fór ég að sjá rauðan þráð og sögu­línu í heild­ar­verk­inu þegar hlust­aði á prufu­upp­tök­urnar í þeirri röð sem lögin rað­ast niður á plöt­una.
Það þurfti bara aðeins að snurfusa hér og þar og þá var komin ein­hver miklu stærri heild­ar­mynd sem mig sjálfan óraði ekki fyr­ir. Hvort sem það var und­ir­með­vit­undin að verki eða bara ótrú­leg til­viljun þá er þetta skemmti­legt.
Það er þó ekki svo að sögu­þráð­ur­inn sé ­borð­leggj­and­i ­fyrir hvern sem hlust­ar. Ég elska texta­gerð og til að texti sé áhuga­verður fyrir mig þá verður hann að vera örlítið óræð­ur. Þannig að hver geti túlkað hann á sinn hátt.
Af þeim lögum sem ég hef gefið út þykir mér alltaf vænst um þau sem snerta ólíkt fólk á ólík­a ­vegu, algjör­lega háð reynslu og ­upp­lif­un­um ­sem fólk hefur orðið fyrir í líf­inu. Þannig á góður texti að ver­a.
Grunn­hug­myndin eru þó þessir tveir úlfar sem eru innra með okk­ur. Annar táknar það góða og hinn hið illa. Svo er það bara okkar að ákveða hvorn úlfinn við viljum fóðra því sá sterk­ari stjórnar háttum okkar og gjörðum í líf­in­u.“
Áætluð útgáfa er á afmæl­is­dag­inn þinn, var það löngu ákveð­ið?
„Nei alls ekki. Þegar ég fór að velta fyrir mér hvernig væri best að fjár­magna upp­tök­urnar og útgáf­una varð Karol­ina Fund hópsöfnun fyrir val­inu. Þetta er frá­bær leið til að sjá hvort ein­hver grund­völlur sé fyrir útgáfu sem þess­ari. Því ef næst ekki að safna þeim lág­marks­kostn­aði sem þarf til, þá fellur það bara um sjálft sig og allir fá end­ur­greitt.
En það gefur auga­leið að þú biður fólk ekk­ert að fjár­festa í eða styrkja eitt­hvað nema búið sé að kort­leggja ferlið og setja loka­dag­setn­ingu á verk­ið.
Þó að ég fái smá kjána­hroll þegar ég við­ur­kenni það, þá er stað­reyndin samt sú að ég vakn­aði einn morg­un­inn alveg sann­færður um að töl­urnar 7, 9 og 13 myndu leika stóran part í vel­gengni plöt­unn­ar. Það tók mig svo nokkra daga að átta mig á því að 7 stendur fyrir 37. afmæl­is­dag­inn minn, 9 er síð­asta talan í ártal­inu og ég var þegar búinn að ákveða að það yrðu 13 lög á plöt­unni.
Svo skemmir ekk­ert fyrir að 30. ágúst kemur niður á föstu­degi þetta árið, sem er full­kom­inn dagur fyrir útgáfu­tón­leika og almennan fögn­uð.“
Orðafjöldi: 717 Færslan birtist fyrst: 24. mars 2019, kl. 17:00
NæstVinsæl heilsusmáforrit deila persónuu...